Il-cruise liner Taljan, Costa Concordia, beda l-aħħar vjaġġ lejn il-port Genoa biex jitqatta biċċiet. Il-Costa Concordia, kien inkalja ma’ sikka ‘l barra mill-gżira Taljana ta’ Giglio f’Jannar 2012 bir-riżultat li nqaleb u mietu 32 ruħ. Il-cruise liner ittella għal kollox f’wiċċ l’ilma disat ijiem ilu u llum diversi dgħajes tal-irmonk qed jirmonkawh lejn Genoa. Il-vjaġġ mistenni jieħu mal-erbat ijiem.